У Вікіпедыі ёсць артыкулы пра іншых людзей з імем Рагнвальд.
**Рагнвальд Ульфсан** (шведск.: Ragnvald Ulfsson den gamle, або шведск.: Ragnvald jarl) — ярл Вестэргётланда (1010—1019), пасаднік у Ладазе з 1019 года.

Біяграфія
---------

Сын ярла Ульфа Тостэсана (шведск.: Ulf Tostesson) і Сфандры (Інгеборгі), выгадаваны Торгнюрам Торгнюрсанам, лагманам Тыўндаланда (стар.-сканд.: Þorgnýr lögmaðr ці шведск.: Torgny Lagman). Сваяк па лініі маці шведскай прынцэсы Інгегерды — іх маткі былі сёстрамі.

Калі дачка шведскага караля Олафа Шатконунга Інгегерда выходзіла замуж за наўгародскага князя Яраслава Мудрага ў 1019 годзе, паводле «Саг пра Олафа Святога» Сноры Стурлусана і «Сага пра Эймунда», у пасаг прынцэса атрымала горад Альдэйгабарг (Старая Ладага) з прылеглымі землямі, якія атрымалі з тых часоў назву Інгерманландыі (зямлі Інгегерды), а Рагнвальд Ульфсан быў прызначаны пасаднікам (ярлам) Ладагі.

Крысціян Крог. Олаф Святы і Рагнвальд. Ілюстрацыя да выдання «Сноры Стурлусан. Круг Зямны», 1899 г.
У сазе пра Олафа Святога гаворыцца, што калі Олаф хаваўся ў Наўгародскай зямлі ў Інгегерды з 1028 года па 1030 год, то праездам гасцяваў у Рагнвальда Ульфсана таму, што паміж імі было «самае вялікае сяброўства».

Шлюбы і дзеці
-------------

### Першы шлюб з Інгеборгай

У Ладагу Рагнвальд Ульфсан прыбыў разам з сям'ёй. Жонкай яго была Інгеборг, старэйшая сястра караля Нарвегіі Олафа Тругвасана.

Дзеці:

* Ульв (Улеб) Рагнвадльдсан — згадваецца ў летапісе пад 1032 годам, як ваявода наўгародцаў у паходзе на «Жалезныя Вароты».
* Эйліў Рагнвадльдсан — паводле скандынаўскіх крыніц, стаў ярлам (пасаднікам) у Ладазе пасля смерці бацькі.

### Другі шлюб з Астрыд (спрэчная здагадка)

Дзеці:

* Стэнкіль (гіпатэтычна) (1028—1066), кароль Швецыі (1060—1066).

Пасля смерці Рагнвальда Астрыд вярнулася ў Швецыю з сынам Стэнкілем і выйшла замуж за шведскага караля Эмунда Старога

Спрэчная здагадка ў тым ліку і пра другі шлюб, заснавана на атаясамленні згаданага ў сазе пра Хервёр бацькі Стэнкіля — Рагнвальда Старога з Рагнвальдам Ульфсанам.

Продкі
------


| ?Рагнвальд Ульфсан — продкі |
| --- |
| 

|  |  |  |  |  |  |  |
| --- | --- | --- | --- | --- | --- | --- |
|  | Рагнвальд Ульфсан |  | Ульф Тостэсан[d] |  | Скагул Тост[d] |  |
|  |  |  |  |
|  |  |  |  |  |  |  |  |
|  |  |  |  |
|  |  |  |  |

 |

Зноскі
------

1. ↑  Сноры Стурлусан. «Круг Зямны»
2. ↑  Сага об Эймунде Хрингссоне // Мифы и легенды народов мира. «Сказки» проект ИД «Провинция» Архівавана 18 мая 2008.
3. ↑  *Джаксон Т. Н.*. О Скандинавских браках Ярослава Мудрого и его потомков // сайт «Россия в красках»
4. ↑  *Карамзин Н. М.*. ИСТОРИЯ ГОСУДАРСТВА РОССИЙСКОГО. т. 2, Гл. II // Проект «Хронос»
5. ↑  Ф. Б. Успенский. К изучению династической истории Швеции XI в.: конунг Стейнкель в «Саге о Хервёр» и у Адама Бременского
6. ↑  С. М. Михеев. Эймунд-убийца Бориса, Ингвар Путешественник и Анунд из Руси: к вопросу о шведах на Руси в XI веке // Ruthenica. Киïв, 2006. Т. V. С. 19-36

Спасылкі
--------

* Anders Winroth. Ragnvald Ulfsson //Svenskt biografiskt lexikon, b. 29 (1995—1997), s. 616(недаступная спасылка)  (шведск.)
* Hans Gillingstam. Stenkil // Svenskt biografiskt lexikon, b. 33 (2007—2011), s. 346(недаступная спасылка)  (шведск.)

|  |  |
| --- | --- |
| ⚙️   Тэматычныя сайты | The Peerage |
| Слоўнікі і энцыклапедыі | Вялікая нарвежская · Шведскі біяграфічны |
| Генеалогія і некрапалістыка | WikiTree · WeRelate · Sejm-Wielki.pl · Rodovid · genealogics.org |
| Нарматыўны кантроль | LIBRIS: 267525 · VIAF: 73833877 |